EkBass/fiwiki-20250220-pages-articles huggingface dataset:
Oliver Ivanović

Oliver Ivanović (1. huhtikuuta 1953 Kosovo, Jugoslavia – 16. tammikuuta 2018 Mitrovica, Kosovo) oli kosovolainen serbiläinen poliitikko. Hän oli SDP kansalaisaloite -puolueen perustaja ja toimi sen puheenjohtajana. Oliver Ivanović surmattiin vuonna 2018. == Opiskelu ja ura == Ivanovićin äiti oli serbian kielen ja kirjallisuuden opettaja ja hänen isänsä oli historianopettaja. Ivanović opiskeli insinööriksi ja erikoistui mekaniikkaan. Sen jälkeen hän toimi urheilun johtotehtävissä ja kilpaili ammattilaisena karatessa. Vuonna 1999 Ivanović ryhtyi poliitikoksi, kun hänet nimitettiin Kosovon sodan aikana serbien kansallisen neuvoston johtoon. Vuosina 2008–2012 Ivanović toimi Serbian hallituksen Kosovosta ja Metohijasta vastaavan ministeriön pääsihteerinä sekä Kosovoa ja Metohijaa koskevan yhteistyökeskuksen jäsenenä. Ivanović perusti vuonna 2009 SDP kansalaisaloite -puolueen ja toimi sen puheenjohtajana. Vuonna 2013 hän pyrki Mitrovican serbiosan pormestariksi, muttei tullut valituksi. Vuonna 2014 Ivanovićia syytettiin oikeudessa epäiltynä etnisten albaanien tappamisesta vuosien 1998 ja 1999 aikana. Vuonna 2016 hänet tuomittiin neljän albaanin surmasta 9 vuoden vankeuteen. Oikeudenkäynti päätettiin sittemmin uusia, ja Ivanović vapautettiin vankeudesta vuonna 2017. Hänen oli määrä vastata syytteisiin vapaudessa. 16\. tammikuuta 2018 tuntematon autolla liikkunut ampuja ampui Ivanovićia viisi kertaa, kun hän oli Mitrovicassa puoluetoimistonsa edustalla. Häneen oli aiemmin kohdistunut uhkailua. Vuonna 2005 Ivanovićin auton alla räjäytettiin pommi ja vuonna 2017 joku poltti hänen autonsa.. Huhtikuussa murhan tutkinta ei ollut edistynyt. Tekijää ei tiedetty. == Lähteet == == Aiheesta muualla == Luokka:Kosovolaiset poliitikot Luokka:Kosovolaiset henkirikosten uhrit Luokka:Serbit Luokka:Vuonna 1953 syntyneet Luokka:Vuonna 2018 kuolleet
Shakin maailmanmestaruusottelu 2018

puolustava mestari haastaja Magnus Carlsen Fabiano Caruana 6 (3) 6 (0) s. 30. marraskuuta 1990 27 vuotta s. 30. heinäkuuta 1992 26 vuotta Shakin maailmanmestaruusottelun 2016 voittaja Vuoden 2018 ehdokasturnauksen voittaja Elo-luku 2835 (maailmanlistan 1.) Elo-luku 2832 (maailmanlistan 2.) ← 2016 2021 → Shakin maailmanmestaruusottelussa 2018 hallitseva mestari Magnus Carlsen puolusti mestaruuttaan onnistuneesti Fabiano Caruanaa vastaan. Ottelu pelattiin Lontoossa 9.–28.11.2018. Pelaajat pelasivat klassisilla aikarajoilla 12 peliä, jotka kaikki päättyivät tasan. Ottelu lopulta ratkaistiin pelaamalla nopeaa shakkia. == Ehdokasturnaus == Hallitsevalle mestarille Magnus Carlsenille haettiin haastajaa kahdeksan pelaajan ehdokasturnauksessa Berliinissä Saksassa maaliskuussa 2018. Turnaukseen osallistui edellisen MM-ottelun hävinnyt Sergei Karjakin, neljä karsintakilpailuissa menestynyttä pelaajaa, kaksi korkean vahvuusluvun omannutta pelaajaa sekä turnausjärjestäjän villin kortin saanut Vladimir Kramnik. Turnauksessa kukin pelasi kutakin vastaan valkeilla ja mustilla eli kaikkiaan 14 peliä. Turnauksen voitti Fabiano Caruana, joka saavutti tuloksen 9/14. Hän voitti viisi peliä, pelasi tasan kahdeksan ja hävisi yhden. == Ottelun kulku == Kaikki 12 peliä klassisilla aikarajoilla päättyivät tasan. Ottelu ratkaistiin nopeammilla katkaisupeleillä keskiviikkona 28. marraskuuta. Kun Carlsen voitti kolme ensimmäistä peliä, neljättä ei tarvittu. Shakin maailmanmestaruusottelu 2018 Klassinen Nopea shakki Elo-luku 1. 9.11. 2. 10.11. 3. 12.11. 4. 13.11. 5. 15.11. 6. 16.11. 7. 18.11. 8. 19.11. 9. 21.11. 10. 22.11. 11. 24.11. 12. 26.11. 13. 28.11. 14. 28.11. 15. 28.11. 16. 28.11. Pisteet Magnus Carlsen 2835 ½ ½ ½ ½ ½ ½ ½ ½ ½ ½ ½ ½ 1 1 1 - 6 (3) Fabiano Caruana 2832 ½ ½ ½ ½ ½ ½ ½ ½ ½ ½ ½ ½ 0 0 0 - 6 (0) ==Katso myös== *Shakin maailmanmestaruus == Lähteet == Luokka:Shakin maailmanmestaruusottelut Luokka:Vuoden 2018 urheilu Maailmanmestaruus 2018 Luokka:Lontoon urheilu
Atsuko Tanaka

pienoiskuva|Atsuko Tanaka vuonna 2013.Atsuko Tanaka (s. 25. tammikuuta 1992 Calgary, Kanada) on kanadalainen mäkihyppääjä. Hänen seuransa on Altius Nordic Ski Club. Val di Fiemmen MM-kilpailuissa 2013 Tanaka oli normaalimäessä 15:s. Vuoden 2014 talviolympialaisissa Tanaka hyppäsi normaalimäessä 12:nneksi. Maailmancupissa Enger kilpaili ensimmäisen kerran joulukuussa 2011 Lillehammerissa sijoittuen 26:nneksi. Parhaimmillaan hän on sijoittunut neljänneksi tammikuussa 2014 Sapporossa. Nuorten MM-kilpailuihin Enger on osallistunut viisi kertaa vuosina 2006, 2008 ja 2010–2012. Hän voitti hopeaa vuonna 2006 normaalimäessä. == Lähteet == Luokka:Kanadalaiset mäkihyppääjät Luokka:Vuonna 1992 syntyneet Luokka:Elävät henkilöt
Aotearoan, Uuden-Seelannin ja Polynesian anglikaanikirkko

Aotearoan, Uuden-Seelannin ja Polynesian anglikaanikirkko on anglikaanisen yhteisön jäsenkirkko, joka palvelee Uudessa-Seelannissa, Fidžillä, Tongassa, Samoassa ja Cookinsaarilla. Nykyiset arkkipiispat ovat Winston Halapua ja Philip Richardson. Vuonna 2018 kirkko päätti hyväksyä samaa sukupuolta olevien liittojen siunaamisen. Päätöksen seurauksena kirkosta irtosi ainakin 12 seurakuntaa, jotka muodostivat uuden kirkon nimeltä Church of Confessing Anglicans of Aotearoa/New Zealand (Aotearoan/Uuden-Seelannin tunnustuksellisten anglikaanien kirkko). == Lähteet == Luokka:Anglikaaniset kirkkokunnat Luokka:Kristinusko Amerikan Samoalla Luokka:Kristinusko Tongassa Luokka:Kristinusko Cookinsaarilla Luokka:Kristinusko Uudessa-Seelannissa Luokka:Kristinusko Fidžillä
Marjo-Riikka Mäkelä

Marjo-Riikka Mäkelä (s. 7. toukokuuta 1971 Lappeenranta) on suomalainen näyttelijä, ohjaaja ja näyttelemisen opettaja. Hän on perustanut Los Angelesiin näyttelijästudion Chekhov Studio International.Marjo-Riikka Mäkelä, USC School of Dramatic arts , viitattu 30.4.2018 Suomalaisessa mediassa Mäkelä mainitaan yleensä Mihail Tšehovin näyttelemistekniikan yhteydessä. ==Ura== Mäkelä on juontanut Yleisradion sarjaa Kulttuuri Putiikki vuosina 1994–1996. Sen jälkeen hän työskenteli pääasiassa näyttelijänä klassisissa näytelmissä, kuten Molièren Ihmisvihaajassa, sekä moderneissa näytelmissä, kuten Peppi Pitkätossussa. Hän opiskeli Venäjän teatteritaiteen akatemiassa (GITIS) ja muutti Yhdysvaltoihin, jossa hän palasi näyttämölle John Irvingin romaanin Oman elämänsä sankari teatterisovituksessa ja nimiroolissa Euripideen "Medeiassa". ==Chekhov-tekniikka== Mäkelä on käyttänyt Mihail Tšehovin näyttelijäntyön tekniikkaa omassa työssään ja on myös ryhtynyt opettamaan sitä niin Suomessa kuin Etelä- ja Pohjois-AmerikassakinNainen ja karhu. Koko- teatteri. Hän alkoi soveltaa tekniikkaa opiskellessaan Venäjällä. Menetelmä korostaa omien muistojen ja kokemusten sijasta mielikuvituksen käyttöä luotaessa roolihenkilön kokemuksiaBack stage Actors, Chekhov Studio. == Lähteet == == Aiheesta muualla == * Haastattelu Yle Areenassa * * Chekhov Studio International Luokka:Suomalaiset teatterinäyttelijät Luokka:Suomalaiset teatteriohjaajat Luokka:Vuonna 1971 syntyneet Luokka:Elävät henkilöt Luokka:Amerikansuomalaiset henkilöt
Salomé Báncora

Salomé Báncora (s. 28. helmikuuta 1993) on argentiinalainen alppihiihtäjä. Hänen seuransa on Club Andino Bariloche. Báncora osallistui vuoden 2014 talviolympialaisiin. Hän sijoittui pujottelussa 25:nneksi ja suurpujottelussa 47:nneksi. Maailmanmestaruuskilpailuihin Báncora on osallistunut neljä kertaa vuosina 2011–2017. Paras sijoitus on vuoden 2015 kisojen 37:s sija pujottelussa. Maailmancupissa Báncora esiintyi ensimmäisen kerran joulukuussa 2015 Åressa. Yhteensä hänellä on viisi starttia. Nuorten MM-kilpailuihin Báncora on osallistunut viisi kertaa vuosina 2009–2011 ja 2013–2014. Parhaimmillaan hän on ollut 30:s vuoden 2014 kisojen pujottelussa. == Lähteet == Luokka:Argentiinalaiset alppihiihtäjät Luokka:Vuonna 1993 syntyneet Luokka:Elävät henkilöt
Tankiraiheinä

Tankiraiheinä eli tankearaiheinä (Lolium rigidum) on raiheiniin kuuluva yksivuotinen heinälaji. Se kasvaa muun muassa Etelä-Euroopassa, Pohjois- Afrikassa ja Aasiassa. Pohjoismaissa lajia on tavattu hyvin harvinaisena satunnaistulokkaana, myös Suomessa pari kertaa. Tankiraiheinä kasvaa 20–40 senttimetriä korkeaksi mättääksi. Sen tähkylät kasvavat raiheinille tyypillisesti kahtena rivinä, vuoroittain tähkärangan molemmin puolin. Lajilla tähkäranka on jäykkä ja tähkylät painuneet siihen tiiviisti kiinni. == Lähteet == == Aiheesta muualla == * Suomen Lajitietokeskus: Tankiraiheinä (Lolium rigidum) * Integrated Taxonomic Information System (ITIS): Lolium rigidum * Global Biodiversity Information Facility (GBIF): Lolium rigidum * Flora of North America: Lolium rigidum Luokka:Raiheinät
Lavinia Chrystal

Lavinia Chrystal (s. 5. maaliskuuta 1989) on australialainen uransa päättänyt alppihiihtäjä. Chrystal osallistui vuoden 2014 talviolympialaisiin. Hän sijoittui pujottelussa 32:nneksi ja suurpujottelussa 40:nneksi. Maailmanmestaruuskilpailuihin Chrystal on osallistunut vuosina 2011 ja 2015. Paras sijoitus on vuoden 2015 kisojen 45:s sija pujottelussa ja suurpujottelussa. Maailmancupissa Chrystal esiintyi kerran helmikuussa 2014 Kranjska Gorassa. Hän laski ulos ensimmäisessä laskussa. Nuorten MM- kilpailuihin Báncora osallistui vuonna 2009. Hän sijoittui pujottelussa 33:nneksi ja suurpujottelussa 57:nneksi. == Lähteet == Luokka:Australialaiset alppihiihtäjät Luokka:Vuonna 1993 syntyneet Luokka:Elävät henkilöt
Jänönhäntä

Jänönhäntä (Lagurus ovatus) on yksivuotinen matalakasvuinen heinälaji, joka kasvaa luonnonvaraisesti Etelä-Euroopassa. Sitä viljellään myös koristekasvina. Jänönhännän kukintona on lajinimeä kuvaavasti tiheä tähkämäinen röyhy, joka on munanmuotoinen, pehmeäkarvainen ja kasvaa runsaasti ohuita vihneitä. Yksittäiset tähkylät ovat yksikukkaisia. == Lähteet == == Aiheesta muualla == *Suomen Lajitietokeskus: Jänönhäntä (Lagurus ovatus) *ITIS: Lagurus ovatus *United States Department of Agriculture (USDA): Lagurus ovatus *Centre for Agriculture and Biosciences International (CABI): Lagurus ovatus (hare's tail) Luokka:Heinäkasvit
Betty Oliphant

Betty Oliphant (5. elokuuta 1918 Lontoo, Englanti – 12. heinäkuuta 2004 St. Catharines, Ontario) oli englantilaissyntyinen balettipedagogi. Hän muutti vuonna 1947 Kanadaan, jossa hänestä tuli Kanadan kansallisen balettikoulun ensimmäinen rehtori vuonna 1959. Tässä asemassa hän toimi vuoteen 1989 saakka. Hän oli myös yksi Kanadan kansallisbaletin taiteellisista johtajista vuosina 1969–75. Hän koulutti lukuisia tanssijoita ja opettajia, joiden joukossa olivat Karen Kain, Frank Augustyn, Martine van Hamel, James Kudelka ja John Alleyne.The Canadian Encyclopedia: Betty Oliphant Oliphantilla oli maailmanlaajuista kysyntää opettajana, joten hän vierailikin säännöllisesti muun muassa Neuvostoliitossa. Hän sai uransa aikana lukuisia palkintoja ja tunnustuksia, kuten Kanadan ritarikunnan Companion-arvon (1985). == Lähteet == Luokka:Kanadalaiset henkilöt Luokka:Vuonna 1918 syntyneet Luokka:Vuonna 2004 kuolleet
Lubna al-Qasimi

Lubna bint Khalid bin Sultan al-Qasimi ( (s. ) on arabiemiirikuntalainen ministeri. Hän on maansa ensimmäinen nainen ministerin tehtävässä. Hän toimi vuosina 2004–2008 Yhdistyneitten arabiemiraattien talousministerinä, 2008–2013 ulkomaankauppaministerinä, 2013–2016 kansainvälisen yhteistyön ja kehityksen ministerinä. Hän on toiminut maansa ensimmäisenä suvaitsevaisuuden ministerinä vuodesta 2016. Ministerin tehtävän ohelle hänellä on useita muita toimia. Hän on esimerkiksi Zayed-yliopiston pääjohtaja. Yhdysvaltalainen talousjulkaisu Forbes luokitteli Sheikha al-Qasimin vuoden 2017 maailman vaikutusvaltaisimpien naisten listallaan sijalle 36. Al-Qusimi valmistui Kalifornian osavaltioyliopistosta Chicossa (1981; B.A./B.Sc., tietojenkäsittelyoppi) ja suoritti MBA-tutkinnon Sharjan amerikkalaisessa yliopistossa (2002). Hän on useiden yliopistojen kunniatohtori. ==Lähteet== ==Aiheesta muualla== *Sheikha Lubna al Qassimi (religiousfreedomandbusiness.org) Luokka:Vuonna 1962 syntyneet Luokka:Arabiemiraattilaiset ministerit Luokka:Elävät henkilöt
Erla Ásgeirsdóttir

Erla Ásgeirsdóttir (s. 27. tammikuuta 1994) on islantilainen alppihiihtäjä. Hänen seuransa on Breidablik. Erla osallistui vuoden 2014 talviolympialaisiin. Hän sijoittui pujottelussa 36:nneksi ja suurpujottelussa 52:nneksi. Maailmanmestaruuskilpailuihin Erla on osallistunut vuosina 2013 ja 2015. Paras sijoitus on vuoden 2015 kisojen 45:s sija pujottelussa. Nuorten MM- kilpailuihin Erla on osallistunut neljä kertaa vuosina 2011 ja 2013–2015. Parhaiten hän sijoittui vuoden 2011 pujottelussa, kun hän laski 42:nneksi. == Lähteet == Luokka:Islantilaiset alppihiihtäjät Luokka:Vuonna 1994 syntyneet Luokka:Elävät henkilöt
Kiinanpantaheinä

Kiinanpantaheinä (Setaria faberi) on alkuperäisenä Kiinassa esiintyvä heinälaji. Pohjoismaissa sitä on tavattu harvoin satunnaistulokkaana kaatopaikoilla, satamissa ja myllyalueilla, myös Suomessa noin 20 kertaa. Kiinanpantaheinä on yksivuotinen heinälaji, joka kasvaa 20–50 senttimetriä korkeaksi. Se muistuttaa ulkonäöltään viherpantaheinää ja italianpantaheinää. Sen kukintona on kerrannaistähkä/röyhy, joka on enintään 10 cm pitkä ja pari senttimetriä leveä, usein kaareutuva, vihreä ja violetinsävyinen. Jokaisessa tähkylässä on tyvellä vihnemäinen sukaskarva, jossa on hyvin pieniä väkäsiä. == Lähteet == == Aiheesta muualla == * Suomen Lajitietokeskus: Kiinanpantaheinä – Setaria faberi * Kasviatlas 2020: Kiinanpantaheinän (Setaria faberi) levinneisyys Suomessa. Luokka:Pantaheinät
Deborah Ellis

Deborah Ellis (s. 7. elokuuta 1960 Cochrane, Ontario) on kanadalainen kirjailija, rauhanaktivisti ja filantrooppi. Hän aloitti kirjoittamisen 11-vuotiaana ja julkaisi ensimmäisen romaaninsa (Looking for X, 2000) osallistuttuaan teoksia julkaisemattomille romaanikirjailijoille suunnattuun kilpailuun. Hänen nuorille aikuisille suunnatut romaaninsa esittelevät usein lapsia kansainvälisten kriisien keskellä. Ellisin saamien tunnustusten joukossa on vuonna 2004 myönnetty Vicky Metcalf -palkinto. Hänestä tehtiin vuonna 2006 Ontarion ritarikunnan jäsen.The Canadian Encyclopedia: Deborah Ellis == Lähteet == Luokka:Kanadalaiset kirjailijat Luokka:Vuonna 1960 syntyneet Luokka:Elävät henkilöt
Salomon

Salomon on ranskalainen urheiluvälineiden ja -vaatteiden valmistaja. == Historia == François Salomon perusti Salomonin vuonna 1947 Alpeilla sijaitsevassa Annecyn kaupungissa Ranskassa. Salomon oli saksalaisen Adidaksen omistuksessa, kunnes suomalainen Amer Sports osti sen vuonna 2005. Amer Sportsin omistajia ovat olleet vuodesta 2019 lähtien ANTA Sports, FountainVest Partners, Anamered Investments ja Tencent. == Tuotteet == Salomon valmistaa urheiluvälineitä ja -vaatteita, esimerkiksi juoksukenkiä, vaelluskenkiä ja hiihtoon, lasketteluun ja lumilautailuun suunniteltuja talviurheiluvälineitä. Vuonna 2017 New York Magazinen tyylisivusto The Cut lanseerasi termin gorpcore, joka viittasi ulkoiluvaatteiden käyttämiseen kaupunkiympäristössä. Tyylin edelläkävijät ovat käyttäneet esimerkiksi Salomonin tuotteita. Salomon ja muotibrändi Comme des Garçons ovat suunnitelleet yhdessä lenkkitossuja. Salomon on kertonut lopettavansa maastohiihdon sns-malliston side- ja monotuotannon kauteen 2022–2023. == Lähteet == == Aiheesta muualla == * Salomonin kotisivut Luokka:Ranskalaiset yritykset Luokka:Vaatemerkit Luokka:Urheiluvälinemerkit
Lisa Moore (kirjailija)

Lisa Moore (s. 28. maaliskuuta 1964 St. John's, Newfoundland) on kanadalainen romaani- ja novellikirjailija. Hän on ollut kolmesti ehdolla Scotiabank Giller -palkinnon saajaksi (2002, 2005, 2013) ja saanut Commonwealth Writers' Prizen. Mooren ensimmäinen novellikokoelma, Degrees of Nakedness, julkaistiin vuonna 1995, ja hänen ensimmäinen romaaninsa, Alligator, on vuodelta 2005. Hänen toinen romaaninsa on February (2013).The Canadian Encyclopedia: Lisa Moore Moore sai Nova Scotiassa taiteiden kandidaatin arvon ja tähtäsi alun perin kuvataiteilijaksi. Hän kuitenkin jatkoi opintojaan Memorial University of Newfoundlandissa, jossa hänestä tuli The Burning Rock -kirjailijaryhmittymän jäsen. Siihen kuuluivat myös Michael Winter ja Ramona Dearing. == Lähteet == Luokka:Kanadalaiset kirjailijat Luokka:Vuonna 1964 syntyneet Luokka:Elävät henkilöt
Lisa Moore

Lisa Moore on ainakin seuraavien henkilöiden nimi: * Lisa Moore, australialainen pianisti * Lisa Moore, kanadalainen kirjailija * Lisa Bronwyn Moore, kanadalainen näyttelijä
Jonsonindurra

Jonsonindurra eli itämaittendurra (Sorghum halepense) on 1–2 metriä korkeaksi kasvava heinälaji, joka muistuttaa viljana viljeltyä durraa eli kirjodurraa (Sorghum bicolor). Siitä poiketen jonsonindurra on monivuotinen ja tekee maarönsyjä. Sen tähkylät varisevat röyhystä jyvien kypsyessä. Jonsonindurra kasvaa alkuperäisenä Pohjois-Afrikassa ja Aasian länsiosassa. Suomessa lajia on tavattu satunnaistulokkaana muutamia kymmeniä kertoja, varsinkin 2010-luvulta alkaen.Kasviatlas 2020: Jonsonindurra (Sorghum halepense) Suomessa. == Lähteet == == Aiheesta muualla == * Suomen Lajitietokeskus: Jonsonindurra – Sorghum halepense Luokka:Durrat
Aroharjasvehnä

Aroharjasvehnä (Agropyron desertorum) on monivuotinen heinäkasvi. Se on alun perin kotoisin Aasiasta, missä se kasvaa Venäjällä Siperiassa ja Keski- Aasiassa aroilla. Laji on levinnyt muun muassa Pohjois-Amerikkaan, missä se kasvaa Yhdysvalloissa noin 20 osavaltion alueella. Suomessa aroharjasvehnää on havaittu esiintyvän Pohjois-Pohjanmaalla Raahessa vuodesta 2006 alkaen.United States Department of Agriculture (USDA), National Plant Germplasm System: Agropyron desertorum (Fisch. ex Link) Schult. United States Department of Agriculture (USDA) Plants Database: Agropyron desertorum (Fisch. ex Link) Schult. – desert wheatgrass. Suomen Lajitietokeskus: Aroharjasvehnä (Agropyron desertorum) == Lähteet == Luokka:Heinäkasvit
Sara Mota de Larrea

Sara Mota de Larrea on meksikolainen perijätär ja miljardööri. Hän on Meksikon kuparikuninkaaksi kutsutun Jorge Larrea Ortegan (1912–1999) leski, joka peri suuren Grupo México -konsernin omistusosuuden miehensä jälkeen. Sara Mota de Larrea oli vuonna 2016 yhä konsernia hallinnoivan arizonalaisen (USA) holdingyhtiö Empresarios Industriales de Mexicon suurin omistaja 38,5 prosentin omistusosuudella. Huhtikuussa 2018 yhdysvaltalainen mediatalo Bloomberg arvioi hänen varallisuudekseen 12,3 miljardia dollaria. Perheen poika Germán Larrea Mota Velasco (s. 26. lokakuuta 1953) on johtanut Grupo Méxicoa vuodesta 1994. Myös hän on miljardööri. ==Lähteet== Luokka:Meksikolaiset miljardöörit Luokka:Syntymävuosi puuttuu Luokka:Elävät henkilöt
Unkarinhöyhenheinä

Unkarinhöyhenheinä (Stipa pennata) on monivuotinen heinälaji. Se kasvaa 30–100 senttimetriä korkeaksi. Heinä kasvaa tiheinä mättäinä. Lehdet ovat ohuet, kouruiset, harmaanvihreät. Röyhy on kapea, haaraton tai haarova. Heinän kukinnolla on höyhentä muistuttava ulkoasu, sillä tähkylästä yksittäin kasvava vihne on erittäin pitkä, jopa 30 cm, ja siinä on tiheästi ohuita karvoja. Pohjoismaissa unkarinhöyhenheinä esiintyy vain Ruotsissa, missä sitä kasvaa harvinaisena Länsi-Götanmaalla Falbygden-nimisellä kalkkikiviseudulla. == Lähteet == == Aiheesta muualla == * Suomen Lajitietokeskus: Unkarinhöyhenheinä (Stipa pennata) Luokka:Heinäkasvit
Cindy Frey

Cindy Frey (s. 5. syyskuuta 1975 Neerpelt) on itseoppinut belgialainen valokuvataiteilija. Hän on erikoistunut muotokuviin, musiikkiin, mainoksiin ja muotiin. Ensimmäisen kerran hän työskenteli valokuvaajana vuonna 2003 ja vuodesta 2007 hän on ollut kokopäivätoiminen valokuvataiteilija. Hän on osallistunut näyttelyihin Belgiassa, Alankomaissa ja Saksassa.Chasing Her Infinity: Cindy Frey | Distorted Magazine http://www.jpgmag.com/stories/744ef > http://www.interpunk.com/item.cfm?Item=136587& == Lähteet == == Lisää aiheesta == * http://www.cindyfrey.com/ Luokka:Belgialaiset henkilöt Luokka:Vuonna 1975 syntyneet Luokka:Elävät henkilöt
Jenny Lindén Urnes

Jenny Ulrika Ulfsdotter Lindén Urnes (s. ) on ruotsalainen yritysjohtaja, joka johtaa Lindéngruppenia hallituksen puheenjohtajana. Hän peri 38-vuotiaana isältään Ulf Gösta Lindéniltä (1937–2009) kolmen miljardin kruunun varallisuuden Lindengruppenin osakkeina. Maaleja ja pintakäsittelyaineita valmistavia yhtiöitä omistava Lindéngruppen oli Ulf Lindénin muodostama yritys. Maaliskuussa 2018 yhdysvaltalainen talousjulkaisu Forbes arvioi Lindén Urnesin omistusten arvoksi 1,1 miljardia dollaria. Lindéngruppenin hallituksen ohella Lindén Urnes toimii konsernin usean tytäryrityksen hallituksissa. Hän on myös tukholmalaista Färgfabriken-taidehallia ylläpitävän säätiön hallituksen puheenjohtaja. Lindéngruppen on taidehallin pääsponsori. Lindén Urnes on suorittanut Lontoon yliopiston Heythrop Collegessa alemman korkeakoulututkinnon filosofia pääaineenaan (1995). Hän on Lundin yliopiston kunniatohtori (2015). ==Lähteet== ==Aiheesta muualla== * Interview with Jenny Lindén Urnes – sustaining success (16.11.2012) (lindengruppen.com) Luokka:Ruotsalaiset yritysjohtajat Luokka:Ruotsalaiset miljardöörit Luokka:Vuonna 1971 syntyneet Luokka:Elävät henkilöt
Isoräpelö

Isoräpelö (Briza maxima) on räpelöihin kuuluva yksivuotinen heinälaji. Se kasvaa muun muassa Etelä-Euroopassa sekä muuallakin Välimerta ympäröivällä alueella. Lajia käytetään koristeheinänä. Isoräpelö kasvaa 10–60 senttimetriä korkeaksi. Sen tunnusmerkki ovat suhteellisen isot "käpymäiset" tähkylät. Ne kasvavat nuokkuvina harsun röyhykukinnon haarojen päissä. Tähkylät ovat litteät, osittain violetinsävyiset ja kooltaan 10–17 millimetriä eli ainakin kaksi kertaa niin suuret kuin niittyräpelöllä. Muista räpelölajeista poiketen isoräpelö vaikuttaa olevan risteymäsyntyinen laji ja voidaan sijoittaa isoräpelöiden (Macrobriza) sukuun.Suomen putkilokasvien luettelo: Lisäyksiä ja muutoksia perusteluineen 2. Lutukka 37: 2, s. 120. == Lähteet == == Aiheesta muualla == * Suomen Lajitietokeskus: Isoräpelö – Macrobriza maxima Luokka:Räpelöt
Louise Lindh

Eva Louise Katarina Lindh (s. Norrköping) on ruotsalainen yritysjohtaja ja miljardööri. Hän sai sisarensa Katarina Martinsonin tavoin vuonna 2015 isältään osuuden isoisänsä Lars Erik Lundbergin (1920–2001) vuonna 1944 alkujaan rakennusyritykseksi perustamasta L E Lundbergföretagen AB:sta. Molemmat sisarukset istuvat tämän sijoitusyhtiön hallituksessa. Lindh on konserniin kuuluvan Fastighets AB L. E. Lundbergin toimitusjohtaja. Maaliskuussa 2018 yhdysvaltalainen talousjulkaisu Forbes arvioi Lindhin omistusten arvoksi 1,3 miljardia dollaria. Sijoitusyhtiö L E Lundbergföretagenin määräysvalta ja enemmistö yhtiön kantaosakkeista (A-osakkeista) oli huhtikuussa 2018 Lindhin isällä Fredrik Lundbergilla, joka toimii yhtiön toimitusjohtajana. Yhtiön vuosikertomuksen 2017 mukaan Fredrik Lundberg omisti helmikuussa 2018 yhteensä 42,3 prosenttia sijoitusyhtiön osakkeista (71,0 % äänivallasta), Louise Lindh perheineen 14,0 prosenttia (11,2 äänivallasta) ja samoin hänen siskonsa Katarina Martinson perheineen. Yhtiön B-osakkeet noteerataan Tukholman pörssissä (). Lindh muutti viisivuotiaana vuonna 1985 vanhempiensa ja sisaruksensa kanssa Sveitsin Zürichiin, sillä hänen isänsä halusi tuolloin edullisemman perintöveron. Lindh oppi sujuvan saksan kielen taidon sveitsiläisessä päiväkodissa. Lindh on opiskellut Tukholman kauppakorkeakoulussa ja suoritti siellä MBA-tutkinnon. ==Lähteet== Luokka:Ruotsalaiset yritysjohtajat Luokka:Ruotsalaiset miljardöörit Luokka:Vuonna 1979 syntyneet Luokka:Elävät henkilöt
Kalvaskananhirssi

Kalvaskananhirssi (Echinochloa frumentacea) on alkuperältään trooppinen, yksivuotinen heinälaji. Laji on levinnyt eri puolille maailmaa ja sitä on tavattu myös Pohjoismaissa hyvin harvinaisena satunnaistulokkaana, ei kuitenkaan Suomessa. Kalvaskananhirssi kasvaa 30–110 senttimetriä korkeaksi ja muistuttaa japaninkananhirssiä (Echinochloa esculenta). Siihen verrattuna lajilla korren solmut ovat toisinaan karvaisia ja lehden kielekkeenä on usein lyhyt karvarivi. Kukintona on nuokkuva röyhy, joka jakaantuu sormimaisiin haaroihin, joissa on tiheästi rinnakkain kolmen millimetrin mittaisia tähkylöitä. == Lähteet == == Aiheesta muualla == * Suomen Lajitietokeskus: Kalvaskananhirssi (Echinochloa frumentacea) * ITIS: Echinochloa frumentacea * United States Department of Agriculture (USDA): Echinochloa frumentacea * Flora of China: Echinochloa frumentacea * UniProt: Taxonomy - Echinochloa frumentacea (White millet) (Panicum frumentaceum) * Global Biodiversity Information Facility (GBIF): Echinochloa frumentacea * Centre for Agriculture and Biosciences International (CABI): Echinochloa frumentacea (Japanese millet) Luokka:Kananhirssit
Madeleine Olsson Ericksson

Madeleine Olsson Ericksson (s. ) on ruotsalainen gynekologi, yritysjohtaja ja miljardööri. Hän on laivanvarustaja Sten A. Olssonin vanhin lapsi ja on Stena- konsernin pääomistajia. Tyttönä hän luuli, ettei hän perisi yrityskonsernin omistajuutta, joten hän opiskeli gynekologiksi. Vuonna 1996 hänestä tuli Sten A. Olssonin tutkimus- ja kulttuurisäätiön puheenjohtaja. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 1,5 miljardia dollaria. ==Lähteet== Luokka:Ruotsalaiset miljardöörit Luokka:Vuonna 1945 syntyneet Luokka:Elävät henkilöt
Imperia (yhtye)

Imperia on sinfonista metallimusiikkia soittava yhtye, joka on perustettu vuonna 2003. Yhtyeen ovat perustaneet Steve Wolz ja Helena Michaelsen. == Julkaisut == ===Albumit=== * * * * * * * ===Kokoelmat=== * ===Singlet=== * == Lähteet == == Aiheesta muualla == * * * Viralliset kotisivut Luokka:Sinfonisen metallin yhtyeet
Hardbass

Hardbass on elektronisen musiikin alalaji, joka syntyi Pietarissa 2000-luvun alussa. 2010-luvun alussa musiikkityyli levisi muualle Venäjälle, Ukrainaan ja Valko-Venäjälle ja seuraavaksi Tšekkiin, Slovakiaan, Serbiaan ja Liettuaan. Suomessa genre ei ole kuitenkaan saanut järin merkittävää huomiota. 2010-luvun lopulla hardbass-videot levisivät YouTuben ja Internetin kautta maailmanlaajuiseen levitykseen. Hardbass kuuluu venäläiseen gopnik- nuorisokulttuuriin. Kuuluisia Hardbass-artisteja ovat XS Project, DJ Blyatman ja Hard Bass School. Tunnetuimpia hardbass-kappaleita ovat Nash Gimn (Hard Bass School), Bochka Bass Kolbaser (XS Project), Tri Poloski (Davay), Cyka Blyat (DJ Blyatman), Cheeki Breeki Hardbass Anthem (Apartje), Kamaz, Gopnik ja Slav King (DJ Blyatman), Narkotik Kal (Hardbass School), Vodovorot (XS Project) ja Disco Panzer (Alan Aztec). == Lähteet == Luokka:Elektronisen musiikin alalajit
Andrée Desautels

Marie Andrée Carmen Desautels CM (9. lokakuuta 1923 Montreal, Québec – 23. helmikuuta 2023) oli kanadalainen musiikkitieteilijä, -kirjailija ja -pedagogi. Hän opetti musiikin historiaa ja musiikkitiedettä Québecin musiikkikonservatoriossa vuosina 1949–1988. Hän työskenteli myös muissa opinahjoissa ja sai kunnian ondes Martenot -soittimen tuomisesta Kanadaan. Hänestä tehtiin Kanadan ritarikunnan jäsen musiikkia koskevien kirjoitustensa ansiosta ja uraauurtavasta tutkimustyöstään.The Canadian Encyclopedia: Andrée Desautels Desautels opiskeli muun muassa Pariisin konservatoriossa, ja hänen opettajiensa joukossa oli Nadia Boulanger. Ondes Martenot'n soittamista hän opiskeli soittimen kehittäneen Maurice Martenot'n johdolla. == Lähteet == Luokka:Kanadalaiset tieteilijät Luokka:Kanadalaiset kirjailijat Luokka:Musiikkitieteilijät Luokka:Musiikkikirjailijat Luokka:Ondes Martenot'n soittajat Luokka:Vuonna 1923 syntyneet Luokka:Vuonna 2023 kuolleet
Tordis Ørjasæter

Tordis Ørjasæter (s. 25. maaliskuuta 1927 Oslo, Norja) on norjalainen professori, kirjailija ja kirjallisuuskriitikko. Ørjasæter valmistui maisteriksi 1957 ja työskenteli vuodesta 1977 Statens spesiallærerhøgskolessa (vuodesta 1991 Institutt for spesialpedagogikk, Oslon yliopisto), professorina 1991–1993. Hän on käsitellyt erityisesti lastenkirjallisuutta ja kirjoittanut muun muassa Tove Janssonin elämäkerran lapsille. Hänen kirjoittamansa Sigrid Undsetin elämäkerta Menneskenes hjerter. Sigrid Undset – en livshistorie (1993) oli suuri menestys ja sai Brage-palkinnon. Hän on kirjoittanut myös kaunokirjallisuutta: hänen esikoisromaaninsa En borgerlig pike ilmestyi 2001. Ørjasæterin puoliso oli kirjailija, kääntäjä Jo Ørjasæter (1925–2006), jonka kanssa hän on kirjoittanut Nini Roll Ankerin elämäkerran Nini Roll Anker. En kvinne i tiden (2000). == Palkinnot ja tunnustukset == * 1993 Brage-palkinto teoksesta Menneskenes hjerter: Sigrid Undset – en livshistorie * 1997 Jonas- palkinto ==Suomennetut teokset== * Tove Jansson: Muumilaakson luoja, Tordis Ørjasaeter; suom. Saima-Liisa Laatunen. WSOY, 1987 ISBN 951-0-14401-0 ;Toimittajana * Satumaa. Vuoden ympäri, toim. Tordis Ørjasaeter ym.; suom. toim.: Marita Kansikas. Tammi, 1982 ISBN 951-30-5699-6 * Satumaa. Hyvää yötä, toim. Tordis Ørjasaeter ym.; suom. toim.: Marita Kansikas. Tammi, 1982 ISBN 951-30-5698-8 * Satumaa. Nooan arkki, toim. Tordis Ørjasaeter ym.; suom. toim.: Marita Kansikas. Tammi, 1983 ISBN 951-30-5824-7 * Satumaa. Naurutalo, toim. Tordis Ørjasaeter ym.; suom. toim.: Marita Kansikas. Tammi, 1983 ISBN 951-30-5825-5 * Satumaa. Seikkailujen laiva, toim. Tordis Ørjasaeter ym.; suom. toim.: Marita Kansikas. Tammi, 1983 ISBN 951-30-5826-3 * Satumaa. Sooria Moorian linna, toim. Tordis Ørjasaeter ym.; suom. toim.: Marita Kansikas. Tammi, 1983 ISBN 951-30-5823-9 * Satumaa. Ennen vanhaan, toim. Tordis Ørjasaeter ym.; suomeksi toim.: Marita Kansikas. Tammi, 1984 ISBN 951-30-5863-8. * Satumaa. Maailman lapsia, toim. Tordis Ørjasaeter ym.; suomeksi toim. Marita Kansikas. Tammi, 1984 ISBN 951-30-5864-6 * Satumaa. Meidän kesken, toim. Tordis Ørjasaeter ym.; suomeksi toim. Marita Kansikas. Tammi, 1984 ISBN 951-30-5861-1 * Satumaa. Tarujen sankareita, toim. Tordis Ørjasaeter ym.; suomeksi toim. Marita Kansikas. Tammi, 1984 ISBN 951-30-5862-X ==Lähteet== Luokka:Norjalaiset kirjailijat Luokka:Kirjallisuudentutkijat Luokka:Norjalaiset professorit Luokka:Oslon yliopiston professorit Luokka:Vuonna 1927 syntyneet Luokka:Elävät henkilöt
Donald Steven

Donald Anstey Steven (s. 26. toukokuuta 1945 Montreal) on kanadalainen säveltäjä. Hän vietti lukuisia vuosia folk- ja rockmusiikkipiireissä ennen kuin aloitti sävellysopintonsa McGillin yliopistossa Bruce Matherin johdolla. Täydennettyään opintojaan Milton Babbittin johdolla Princetonin yliopistossa hän palasi Kanadaan vuonna 1974 ja aloitti luennoinnin Länsi-Ontarion yliopistossa.The Canadian Encyclopedia: Donald Steven Steven työskenteli McGillin yliopiston henkilökunnassa vuosina 1975–92. Tämän jälkeen hän johti New Yorkin osavaltionyliopiston musiikkikonservatoriota Purchasessa. Hänen taidemusiikin sävellyksiinsä lukeutuvat Lost Tracks in Time (1992) MIDI- kitaralle ja nauhalle, The Breath of Many Flowers (1986) jousiorkesterille ja In the Land of Pure Delight vahvistetulle ja elektroniselle kokoonpanolle. Vuonna 1997 Steven nimitettiin Rooseveltin yliopiston esittävien taiteiden korkeakoulun dekaaniksi. == Lähteet == Luokka:Kanadalaiset säveltäjät Luokka:Vuonna 1945 syntyneet Luokka:Elävät henkilöt
Sulo Kilpiö

Sulo Kilpiö (s. 22. tammikuuta 1936 Varkaus) on juristi, joka toimi Varkauden kaupunginjohtajana. Sulo Kilpiö syntyi kunnallisneuvos Valo Kilpiön ja Hilma Johanna Tahvanaisen perheeseen. Hänen puolisonsa vuodesta 1961 on kirjeenvaihtaja Eila Marita Westerlund. Kilpiö tuli ylioppilaaksi 1955 ja valmistui lainopin kandidaatiksi Helsingin yliopistosta 1962, varatuomarin arvon hän sai 1965. Kilpiö toimi asutushallituksen esittelijänä 1962, Kajaanin tuomiokunnan notaarina 1963–1964 ja apulaisena asianajotoimistossa 1964–1966. Varkauden apulaiskaupunginjohtaja hän oli 1966–1973, kaupunginsihteeri 1973–1977 ja kaupunginjohtaja vuodesta 1978. Hän jäi tehtävästä eläkkeelle vuoden 1998 alusta.Matti Reijosesta Varkauden kaupunginjohtaja. HS, 11.11.1997. (Viitattu 1.5.2018) Kilpiö, hänen vaimonsa ja heidän tyttärensä Kaarina (s. 1966) esiintyvät Jaana Puhakan dokumenttielokuvassa Pikkukaupungin naisia (1995).Pikkukaupungin naisia (1995). Elonet. (Viitattu 1.5.2018)Onnea vai uhrauksia? Dokumentti naisten elämänvalinnoista 90-luvulla. HS, 10.1.2003. (Viitattu 1.5.2018) == Lähteet == Luokka:Varkauden kauppalan- ja kaupunginjohtajat Luokka:Suomalaiset juristit Luokka:Vuonna 1936 syntyneet Luokka:Elävät henkilöt
Cédia Brault

Cédia Brault (4. tammikuuta 1894 Sainte-Martine, Québec – 27. kesäkuuta 1972 Montreal) oli kanadalainen oopperalaulaja, äänialaltaan mezzosopraano. Hän opiskeli laulamista Céline Marierin ja Salvator Issaurelin johdolla sekä harmoniaa Rodolphe Mathieun johdolla. Hän teki debyyttinsä vuonna 1918 tenori Victor Desautelsin kanssa Carmen-oopperan nimiroolissa. Vuonna 1920 Brault meni naimisiin Desaultesin kanssa.The Canadian Encyclopedia: Cédia Brault Carmenin rooli oli myös Braultin viimeinen rooli vuonna 1939. Brault esiintyi Guillaume Couturen Jean le Précurseurin kantaesityksessä ja oli yksi ensimmäisistä Kanadassa Maurice Ravelin, Alfredo Casellan ja Darius Milhaudin teoksia esittäneistä. Hän myös esitti ensimmäistä kertaa Kanadassa Léo-Pol Morinin teoksen Chants de sacrifice ja Claude Debussyn teoksen Proses lyriques. Ravel antoi suosiollisen palautteen vuonna 1928 Braultin tulkinnasta hänen teoksestaan Chansons madécasses. == Lähteet == Luokka:Kanadalaiset oopperalaulajat Luokka:Mezzosopraanot Luokka:Vuonna 1894 syntyneet Luokka:Vuonna 1972 kuolleet
Loviniskamuurahaiset

Loviniskamuurahaiset (Formica (Coptoformica)) on Formica-suvun alasuku, johon kuuluu Suomessa viisi kekoja rakentavaa muurahaislajia: karvaloviniska, suomenloviniska, rämeloviniska, kaljuloviniska ja ruotsinloviniska.Laji.fi/loviniskamuurahaiset Loviniskamuurahaislajien työläisten ja kuningattarien pään takareuna on voimakkaasti kovera, millä ne erottuvat muista muurahaisryhmistä. Loviniskamuurahaisten lajien erottaminen toisistaan on usein hankalaa. Alasukua Formica(Coptoformica) käytetään lähinnä Euroopassa tai palearktisella alueella \- nearktisella alueella se ei ole enää käytössä. == Lähteet == Luokka:Muurahaiset
RM 3

RM 3/VTS oli HKL:n raitiovaunusarja. Valmet, Tampereen Raitiovaunutehdas ja STR valmistivat 15 näitä numeroilla 16-30 olleita raitiovaunuja vuonna 1959. Pituus oli 13,5 m, leveys 2,30 m ja korkeus 3,60 m. Teho oli 300 V/50 kW. Uudempi Karia HM V oli lähes samanlainen RM 3:n kanssa. Vaunuja peruskorjattiin vuosina 1981-1986. Mm. rahastajanaitiot poistettiin. Viimeiset RM 3-vaunut poistuivat liikenteestä 2003. == Lähteet == Luokka:Helsingin raitiotiekalusto
Priha

Priha on muun muassa seuraavien suomalaisten henkilöiden sukunimi: * Antero Priha (s. 1965), trumpetisti-säveltäjä * Erkki Priha (1914–1980), yrittäjä, yritysjohtaja ja teollisuusneuvos * Jukka Priha (1945–2011), yrittäjä ja sijoittaja, Erkki Prihan poika * Liisa Priha (s. 1941), tanssija ja koreografi * Päikki Priha (s. 1948), tekstiilitaiteilija ja emeritaprofessori * Ville Priha (s. 1975), jalkapalloilija.
Luettelo diplomaattisista edustustoista Tadžikistanissa

Tämä on luettelo diplomaattisista edustustoista Tadžikistanissa. Dušanbessa on 22 suurlähetystöä. ==Suurlähetystöt== ===Dušanbessa=== * * * * * * * * * * * * * * * * * * * * * * ==Muut edustustot== * (Delegaatio) ==Pääkonsulaatit== ===Horugissa=== * ==Akkreditoidut suurlähetystöt== Seuraavat suurlähetystöt sijaitsevat Astanassa ellei toisin mainita. * (Islamabad) * (Ashgabat) * (Moskova) * * * (Tehran) * (Islamabad) * * * (Ankara)http://www.mvep.hr/MVP.asp?pcpid=1613&dmid;=178#pocdrz * * (Moskova)http://www.mfa.gov.cy/mfa/mfa2006.nsf/All/8CF7E9807D771EF4C2257A68002AC15E?OpenDocument * (Taškent)http://www.mzv.cz/tashkent/cz/index.html * (Moskova) * (Helsinki) * (Taškent) * (Moskova)http://www.mfa.gr/en/greece-bilateral- relations/tajikistan/tajikistan-contact-details-for-greek-missions.html * * (Moskova) * (Taškent) * (Moskova) * (Taškent)http://www.mfa.gov.il/MFA/Sherut/IsraeliAbroad/Continents/Asia/Tajikistan/ * (Taškent)http://www.esteri.it/MAE/Templates/SediTemplate.aspx?NRMODE=Published&NRNODEGUID;=%7b90144702-199C-47DD-8FA5-97139E541E48%7d&NRORIGINALURL;=%2fMAE%2fEN%2fMinistero%2fLaReteDiplomatica%2fAmbasciate%2fdefault%2ehtm&NRCACHEHINT;=Guest * (Taškent) * http://www.urm.lt/popup2.php?tmpl_name=m_urm_lt_embassy&m;_urm_country_id=112 * (Taškent) * (Tehran) * * http://www.rijksoverheid.nl/onderwerpen/ambassades- consulaten-en-overige-vertegenwoordigingen/tadzjikistan * (Moskova) * http://norway.no/styresmakter/etat.asp?tailid=40922 * (Moskova) * (Islamabad) * (Taškent)http://poland.uz/en/embassy/ * (Moskova)http://www.portugal.gov.pt/pt/os-ministerios/ministerio-dos-negocios- estrangeiros/quero-saber-mais/sobre-o-ministerio/representacoes-diplomaticas- portuguesas/embaixadas-e-postos-consulares.aspx#T * * (Moskova)http://www.mfa.gov.rs/en/index.php/embassies/serbian-diplomatic- missions/other-serbia-nonresidential-countries/374-other-countries- rs/374-tajikistan * (Taškent) * (Moskova) * * * (Islamabad) * (Tukholma) * * (Moskova) * (Tashkent) == Lähteet== Tadžikistan Diplomaattiset edustustot
Luettelo diplomaattisista edustustoista Malesiassa

Tämä on luettelo diplomaattisista edustustoista Malesiassa. Kuala Lumpurissa on 96 suurlähetystöä ja suurkomissiota (Kansainyhteisön jäsenmaan edustuston kutsuma nimi englanniksi High commissioner) . == Suurlähetystöt/Suurkomissiot== === Kuala Lumpurissa=== * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * ==Edustustot== * (Taipein talous- ja kulttuuritoimisto ) * (Delegaatio) ==Pääkonsulaatit ja konsulaatit== Valtio Sijainti Alue Kota Kinabalu Sabah Kuching Sarawak George Town Penang, Kedah, Perlis Kota Kinabalu Sabah Kuching Sarawak George Town Penang, Kedah, Perlis Johor Bahru Johor, Melaka, Negeri Sembilan Kota Kinabalu Läntinen-Sabah Kuching Sarawak Tawau Itäinen Sabah George Town Penang, Kedah, Perlis Kota Kinabalu Sabah Johor Bahru Johor, Melaka, Negeri Sembilan George Town Penang, Kedah, Perlis Kota Bharu Kelantan == Akkreditoidut suurlähetystöt == *Abu Dhabi ** *Bangkok ** ** ** *Peking ** ** ** ** ** *Jakarta ** ** ** ** ** ** *New Delhi ** ** ** ** ** ** *Port Vila ** *San Marino ** *Soul ** ** *Tallinna ** *Tokio ** ** ** ** ** ** ** ** *Valletta ** *Victoria ** *Vilna ** == Entiset suurlähetystöt== * * * Malesia Diplomaattiset edustustot
Luettelo diplomaattisista edustustoista Malediiveillä

Tämä on luettelo diplomaattisista edustustoista Malediiveillä. Maléssa on 7 suurlähetystöä ja suurkomissiota (Kansainyhteisön jäsenmaan edustuston kutsuma nimi englanniksi High commissioner). == Suurlähetystöt== ===Maléssa=== * * *http://www.isria.com/pages/9_November_2011_51.php * *http://www.lk.emb- japan.go.jp/Maldives/PressReleasesMaldives.html#Embassy%20of%20Japan%20in%20Maldives * * * * == Akkreditoidut suurlähetystöt ja suurkomissiot == Seuraavat suurlähetystöt ja suurkomissiot sijaitsevat New Delhissä ellei toisin mainita # # (Abu Dhabi) # # (Colombo) # # # # (Dhaka) # # (Singapore) # (Colombo) # (Bangui) # # # (Colombo) # # # (Riad) # (Moroni) # # (Colombo) # (Colombo) # # (Colombo) # (Colombo) # # # (Teheran) # # (Colombo) # (Colombo) # # (Colombo) # (Islamabad) # # (Riad) # (Colombo) # (Islamabad) # # # # (Colombo) # (Valletta)http://www.foreign.gov.mt/Default.aspx?MDIS=87 # # # # (Colombo) # # (Colombo) # # (Colombo) # (Colombo) # (Singapore) # (Islamabad) # # (Dhaka) # # # (Colombo) # # # # # (Colombo) # # (Abu Dhabi) # # # (Colombo) # # # (Colombo) # # # # # (Colombo) # # (Chennai) # # # # # # # (Colombo) # # # # # (Islamabad) # # == Lähteet== Malediivit Diplomaattiset edustustot
Häädemeesten kunta

Häädemeesten kunta sijaitsee Lounais-Virossa Pärnumaan maakunnassa. == Sijainti == Kunta sijaitsee Pärnun eteläpuolella rajoittuen pohjoisessa Pärnun kaupunkiin, idässä Saarden kuntaan, etelässä Latviaan ja lännessä Riianlahteen. == Hallinto == Häädemeesten kunta muodostettiin vuoden 2017 kuntauudistuksessa yhdistämällä Tahkurannan ja Häädemeesten kunnat. Uusi kunta otti käyttöönsä Tahkurannan lipun ja Häädemeesten vaakunan. Kunnassa on 4 985 asukasta (1.1.2018). Kunta muodostuu Häädemeisten ja Võisten pienkauppaloista (alevik) sekä 29 kylästä (küla). Kunnan keskuspaikka on Uulun kylä. == Liikenne == Valtatie 4 Tallinnasta Viron ja Latvian rajalle, eli Eurooppatie E67 Helsingistä Prahaan, seuraa Riianlahden rantaa Häädemeesten alueella. == Lähteet == == Aiheesta muualla == *
Finkolo

Finkolo on maalaiskunta ja sen keskuskylä Sikasson alueen Sikasson piirissä Malissa. Se sijaitsee 25 kilometriä Sikassosta itään. Kunnassa on 14 200 ja kylässä 5 900 asukasta (vuonna 2009). Finkolon kunta rajoittuu pohjoisessa Sikasson piirin Danderesson ja etelässä ja lännessä Kaboïlan kuntiin sekä idässä Burkina Fasoon. Se on pinnanmuodostukseltaan lähinnä tasankoa. Vesistöjä ovat sadekauden jälkeen kuivuvat Farako, Tientienko, Tiékorodougou ja N’Ganamako. Seutu kuuluu Sudanin ilmastovyöhykkeeseen. Kuntaan kuuluu kahdeksan kylää. Asukkaat ovat etupäässä senufoja. Lisäksi on bambaroita, boboja, fulbeja ja miniankoja. Finkolon kautta kulkee Sikassosta Burkina Fasoon johtava päällystetty maantie RN10. Seudun pääelinkeino on maatalous. Tärkeimmät viljelykasvit ovat puuvilla, maissi, hirssi ja durra. Kotieläimiä ovat naudat, lampaat, vuohet, aasit ja siipikarja. Kunnassa sijaitsee Farakon teeviljelmä sekä teetehdas, joka ei ole toiminut moneen vuoteen. Paikallinen nähtävyys ovat Farakon vesiputoukset. ==Lähteet== Luokka:Malin kunnat Luokka:Sikasson piiri
Adelina Domingues

Adelina Domingues (19. helmikuuta 1888 Kap Verde – 21. elokuuta 2002 San Diego, Kalifornia, Yhdysvallat) oli kapverdeläis-yhdysvaltalainen henkilö. Hän syntyi Kap Verden saarella vuonna 1888 ja muutti yhdysvaltoihin vuonna 1907. Hänestä tuli maailman vanhin elävä henkilö Grace Clawsonin kuoltua 28. toukokuuta 2002. Domingues piti titteliä hallussaan kuolemaansa asti, jolloin titteli siirtyi Kamato Hongolle. Kuollessaan Domingues oli 114-vuotias. Domingues on todistettavasti maailman vanhin kapverdeläissyntyinen henkilö. Dominguesin isä oli sukujuuriltaan italialainen ja äiti portugalilainen. == Lähteet == Luokka:Kapverdeläiset henkilöt Luokka:Amerikanitalialaiset Luokka:Amerikanportugalilaiset Luokka:Yli 110-vuotiaiksi eläneet yhdysvaltalaiset Luokka:Vuonna 1888 syntyneet Luokka:Vuonna 2002 kuolleet
Difenyylimetanoli

Difenyylimetanoli eli bentshydroli (C13H12O) on aromaattisiin alkoholeihin kuuluva orgaaninen yhdiste. Yhdistettä käytetään orgaanisen kemian synteeseissä muun muassa lääkeaineiden valmistukseen. ==Ominaisuudet== Huoneenlämpötilassa difenyylimetanoli on väritöntä tai kellertävää kiteistä ainetta. Yhdiste liukenee vähäisessä määrin veteen ja paremmin lämpimään kuin kylmään veteen. Etanoli, dietyylieetteri ja kloroformi liuottavat difenyylimetanolia. Difenyylimetanoli hapettuu suhteellisen helposti bentsofenoniksi. ==Valmistus ja käyttö== Difenyylimetanolia valmistetaan pelkistämällä bentsofenonia emäksisissä olosuhteissa sinkillä tai magnesiumilla. Yhdistettä käytetään muun muassa valmistettaessa hyönteismyrkkyjä ja antihistamiineja. ==Lähteet== Luokka:Alkoholit Luokka:Aromaattiset yhdisteet
Karstanahkajäkälä

Karstanahkajäkälä (Peltigera praetextata) on nahkajäkälien sukuun kuuluva jäkälälaji. Sen yläpinta on reunoilta harmaanruskea ja huopakarvainen, mutta keskeltä ruskea ja usein kiiltävä. Alapinnan suonet ovat verkkomaisia. Liuskat ovat 10–15 millimetriä leveitä. Kasvaa kallioilla, kivillä ja usein haapojen tyvien sammalilla. Suosii ravinteikkaita ja kalkkipitoisia kasvupaikkoja. Esiintyy koko Suomessa, Lapissa harvinaisempi. Kasvustot voivat olla jopa 20 senttimetriä halkaisijaltaan. Karstanahkajäkälältä jäkäläaineet eli sekundaariset aineenvaihduntatuotteet puuttuvat. == Lähteet == == Aiheesta muualla == * Laji.fi: Karstanahkajäkälä – Peltigera praetextata * Luopioisten kasvisto: Karstanahkajäkälä (Peltigera praetextata) * ITIS: Peltigera praetextata * UniProt: Taxonomy - Peltigera praetextata * Global Biodiversity Information Facility (GBIF): Peltigera praetextata * Consortium of Lichen Herbaria: Peltigera praetextata * Italic 7.0, The Information System on Italian Lichens: Peltigera praetextata * PheroBase: Semiochemicals of Peltigera praetextata Luokka:Nahkajäkälät
Constanza (Dominikaaninen tasavalta)

Constanza on kaupunki Dominikaanisen tasavallan keskiosassa La Vegan provinssissa 1 164 metrin korkeudella merenpinnasta. Vuoden 2019 väestönlaskennan mukaan siellä asui 61 399 asukasta. == Lähteet == == Aiheesta muualla == Luokka:Dominikaanisen tasavallan kaupungit
James Aldridge

Harold Edward James AldridgeJames Aldridge, Curtis Brown, viitattu 1.5.2018 (10. heinäkuuta 1918 White Hills, Victoria, Australia – helmikuu 2015 Lontoo, Britannia) oli australialainen kirjailija.Remebering James Aldridge, Textpublishing Aldridge työskenteli jonkin aikaa melbournelaisissa lehdissä, ennen kuin hän lähti Britanniaan toimittajaksi. Hän oli sotakirjeenvaihtaja toisen maailmansodan aikana Neuvostoliitossa, josta hän poistui 1944. Hänen juttujaan jäi julkaisematta, mutta hänen 1940-luvulla kirjoittamansa kolme romaania, muun muassa Albaniassa käydystä Kreikan ja Italian välisestä operaatiosta kertova Signed with Their Honour, toivat hänelle mainetta, joskin kritiikeissä arvosteltiin tekstien marxilaista sävyä. Hollywoodin väitetään maksaneen kirjan filmausoikeuksista 50 000 puntaa. Hän siirtyi sittemmin kokonaan kirjailijaksi. Britanniaan muutettuaan hän kävi enää harvoin Australiassa.Sheila Fitzpatrick,Carolyn Rasmussen, Political Tourists: Travellers from Australia to the Soviet Union, s. 253 (Google Books) Aldridge sai muutamista "St Helen" -lastenromaaneista Children's Book Councilin ja New South Wales Premier's Awardsin palkintoja. Kaksi kirjaa, My Brother Tom ja Ride a Wild Pony, on muokattu televisiosarjoiksi. Hän on saanut kiitosta Australian maaseudun ja maaseutukaupunkien sosiaalisten jännitysten kuvauksista. ==Suomennetut teokset== * Villihevonen (The Marvellous Mongolian, 1974), suom. Kaija Pakkanen. Weilin + Göös, 1976 ISBN 951-35-1299-1 (lastenkirja) * Viimeinen silmäys (One Last Glimpse, 1977), suom. Matti Rossi. Love kirjat, 1981 ISBN 951-835-046-9. == Lähteet == ==Aiheesta muualla== * Luokka:Australialaiset kirjailijat Luokka:Vuonna 1918 syntyneet Luokka:Vuonna 2015 kuolleet
Puistokoulu (Jyväskylä)

Puistokoulu on arkkitehti Wivi Lönnin Jyväskylään suunnittelema koulurakennus, joka on nykyään osa Puistokadun päiväkotikoulua. Vuonna 1912 valmistunut rakennus edustaa varhaista klassista puukoulurakentamista, ja se oli Jyväskylän ensimmäinen kunnallinen kansakoulu. Se on ollut koko sen historian ajan koulukäytössä. == Tyyli == Puistokoulun rakennushistoriallista arvoa nostaa se, että se edustaa varhaista klassista puukoulurakentamista. Siinä näkyy jo vivahteita siirtymisestä jugendista klassismiin: sen julkisivut ovat symmetriset, ja siinä on aumakattoa. Rakennuksessa on käytetty päätykolmiota ja risti-ikkunat on aukoitettu tiukasti. == Historia == Jyväskylän kaupunki tilasi arkkitehti Wivi Lönniltä piirustukset kansakoulua varten. Rakennus valmistui vuonna 1912, ja se oli kaupungin ensimmäinen kunnallinen kansakoulu. Lönnin suunnittelema rakennus on ollut koko ajan koulukäytössä, ja siellä oli kunnallinen kokeilukeskikoulu vuosina 1946–1969. Puistokoulu oli lakkautusuhan alla 1980-luvulla, mutta aktiiviset vanhemmat torjuivat koulun lakkauttamissuunnitelmat. Rakennuksen kulttuurihistoriallinen arvo on sen jälkeen tunnustettu ja se suojeltiin 2008 asemakaavalla. Rakennuksen peruskorjaus valmistui vuonna 2014. Sille palautettiin Lönnin suunnittelema ulkoasu, ja samalla luokkahuoneet modernisoitiin. Puistokoulu yhdistyi seuraavana vuonna hallinnollisesti Päivärinteen päiväkodin kanssa Puistokadun päiväkotikouluksi. == Lähteet == Luokka:Jyväskylän rakennukset ja rakennelmat Luokka:Wivi Lönnin suunnittelemat rakennukset Luokka:Harju (kaupunginosa) Luokka:Jyväskylän peruskoulut